open-index/open-wikipedia-markdown huggingface dataset:
สุศรุตสังหิตา

***สุศรุตสังหิตา*** (, ) เป็นวรรณกรรมภาษาสันสกฤตโบราณเกี่ยวก้บแพทยศาสตร์และเป็นหนึ่งในวรรณกรรมทางการแพทย์ที่สำคัญที่สุดที่หลงเหลือจากโลกยุคโบราณมาจนถึงปัจจุบัน โดยเป็นงานเขียนที่เป็นรากฐานของอายุรเวทควบคู่ไปกับ *[[Charaka Samhita|จารกสังหิตา]]*, *[[Bhela Samhita|เภลสังหิตา]]* และส่วนการแพทย์ของจารึกโบเวอร์ และเป็นเพียงหนึ่งในสองวรรณกรรมฮินดูรากฐานเกี่ยวกับการแพทย์ที่หลงเหลือมาจากอินเดียโบราณ

เนื้อความของสังหิตามีความสำคัญอย่างมากทางประวัติศาสตร์เนื่องจากเนื้อหาซึ่งถือว่าแปลกใหม่ในสมัยนั้น เช่น ศัลยกรรมศาสตร์ โดยที่หนึ่งในจารึกใบลานที่เก่าแก่ที่สุดที่บันทึกสุศรุติสังหิตาเก็บรักษาอยู่ที่หอสมุดไกเซอร์ในเนปาล นักวิชาการมากมายเสนอข้อสันนิษฐานว่าวรรณกรรมนี้เขียนขึ้นตั้งแต่ระหว่าง 2000 ปีก่อนคริสต์กาล ไปจนถึงศตวรรษที่ 6

นักวิชาการส่วนใหญ่ถือว่าวรรณกรรมนี้จัดเป็นวรรณกรรมฮินดู และปรากฏใช้คำศัพท์เช่นเดียวกับที่ปรากฏในวรรณกรรมฮินดูยุคโบราณกว่า รวมถึงมีการกล่าวถึงเทพเจ้าฮินดู ทั้ง พระนารายณ์, พระหริ, พระพรหม, พระรุทร, พระอินทร์ เป็นต้น ไปจนถึงการกล่าวถึงพระเวท ดังที่ปรากฏในบางส่วนที่แนะนำว่าให้ออกกำลังกาย เดิน และทำการศึกษาพระเวทอย่างสม่ำเสมอ ในฐานะส่วนหนึ่งของการรักษาและฟื้นฟู รวมทั้งปรากฏคำศัพท์แบบที่ใช้ในไวเศษิกะ, สางขยะ และปรัชญาฮินดูอื่น ๆ

## อ้างอิง

### บรรณานุกรม
* 
* 
* 
*  Alt URL 
*  Alt URL 
*  Alt URL 
* 
* 
* 
* 
* 
* 
* 
* 
* 
* 
* 
* 
* 
* 
* 
* Chari PS. 'Sushruta and our heritage', *Indian Journal of Plastic Surgery*.

หมวดหมู่:วรรณกรรมอินเดียโบราณ
หมวดหมู่:วรรณกรรมฮินดู
หมวดหมู่:ความทรงจำแห่งโลก
จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

**การเลือกตั้ง[[สมาชิกสภาผู้แทนราษฎรจังหวัดอ่างทอง]] กันยายน พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดอ่างทองทั้งจังหวัด

## ดูเพิ่ม
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

## อ้างอิง

อ่างทอง
หมวดหมู่:การเลือกตั้งในจังหวัดอ่างทอง
จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

**การเลือกตั้ง[[สมาชิกสภาผู้แทนราษฎรจังหวัดอ่างทอง]] มีนาคม พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดอ่างทองทั้งจังหวัด

## ดูเพิ่ม
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

## อ้างอิง

อ่างทอง
หมวดหมู่:การเลือกตั้งในจังหวัดอ่างทอง
จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

**การเลือกตั้ง[[สมาชิกสภาผู้แทนราษฎรจังหวัดอ่างทอง]] พ.ศ. 2531** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดอ่างทองทั้งจังหวัด

## ดูเพิ่ม
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

## อ้างอิง

อ่างทอง
หมวดหมู่:การเลือกตั้งในจังหวัดอ่างทอง
จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

**การเลือกตั้ง[[สมาชิกสภาผู้แทนราษฎรจังหวัดอ่างทอง]] พ.ศ. 2526** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดอ่างทองทั้งจังหวัด

## ดูเพิ่ม
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

## อ้างอิง

อ่างทอง
หมวดหมู่:การเลือกตั้งในจังหวัดอ่างทอง
จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

**การเลือกตั้ง[[สมาชิกสภาผู้แทนราษฎรจังหวัดอ่างทอง]] พ.ศ. 2529** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดอ่างทองทั้งจังหวัด

## ดูเพิ่ม
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

## อ้างอิง

อ่างทอง
หมวดหมู่:การเลือกตั้งในจังหวัดอ่างทอง
สุลต่านมูฮัมมัด จามาลุล อาลัมที่ 2

สุลต่าน**มูฮัมมัด จามาลุล อาลัมที่ 2** (; ค.ศ. 1889 – 11 กันยายน ค.ศ. 1924) เป็นสุลต่านบรูไนองค์ที่ 26 จาก ค.ศ. 1906 จนกระทั่งสวรรคตใน ค.ศ. 1924 รัชสมัยของพระองค์มุ่งหวังที่จะส่งเสริมให้เกิดการพัฒนาใหม่ ๆ ในด้านเกษตรกรรม การแพทย์ และการศึกษา นอกจากนี้ พระองค์ยังส่งเสริมให้เรียนด้านอิสลามและสร้างมัสยิดแม้ว่าประเทศไม่มีรายได้ก็ตาม ในช่วงสงครามโลกครั้งที่สอง มัสยิดถูกทำลายเนื่องจากการยิงปืนและการสู้รบอย่างรุนแรงภายในเมืองต่าง ๆ ของบรูไน พระองค์ยังทรงดูแลบรูไนในช่วงที่ประเทศกำลังประสบภาวะยากจนที่สุดในรัชสมัยนี้อีกด้วย

## พระชนม์ชีพตอนต้น
พระองค์เสด็จพระราชสมภพใน ค.ศ. 1889 ที่ อิซตานากัมปงอาเยอร์ บันดาร์บรูไน โดยเป็นพระราชโอรสองค์โตที่รอดชีวิตของสุลต่านฮาชิม จาลีลุล อาลัม อากามัดดินกับซีตี ฟาตีมะฮ์ บินตี ราดิน อซมัน ก่อนขึ้นครองราชย์เป็นสุลต่าน พระองค์มีพระนามว่าเปองีรัน มูดา บงซู  มูฮัมมัด จามาลุล อาลัม

## รัชสมัย (1906-1924)

## สวรรคต
หลังจากประชวรเป็นมาลาเรียระยะสั้น ๆ ซึ่งยิ่งเลวร้ายลงเมื่อพระองค์โศกเศร้าจากการสูญเสียเปองีรัน อานัก ซีตี ฟาตีมะฮ์ พระชายาองค์สำคัญ และพระราชโอรสธิดาสองพระองค์จากโรคมาลาเรียเมื่อไม่กี่วันก่อนหน้า พระองค์สวรรคตตอนพระชนมพรรษา 35 พรรษาในวันที่ 11 กันยายน ค.ศ. 1924 เปองีรัน มูดา เบอซาร์ อะฮ์มัด ตาจุดดิน พระราชโอรสองค์โต ขึ้นครองราชย์ต่อจากพระองค์ พระวรกายของพระองค์ถูกฝังในสุสานหลวงที่จาลันตูตง

## ชีวิตส่วนพระองค์

จามาลุล อาลัมทรงอภิเษกสมรสกับเตองะฮ์และซีตี ฟาตีมะฮ์

### พระราชโอรสธิดา
พระองค์มีพระราชโอรสธิดารวม 10 พระองค์ ได้แก่;
* เปองีรัน มูดา บงซู (18 พฤศจิกายน ค.ศ. 1908 – 1910)
* เปองีรัน มูดา เบอซาร์ อะฮ์มัด ตาจุดดิน (22 สิงหาคม ค.ศ. 1913 – 4 มิถุนายน ค.ศ. 1950), สุลต่านบรูไนใน ค.ศ. 1924 ถึง 1950
* เปองีรัน มูดา อานุม (สิ้นพระชนม์จากมาลาเรียในเดือนกันยายน ค.ศ. 1924)
* เปองีรัน มูดา ไลลา กัมบาร์ (สิ้นพระชนม์จากมาลาเรียในเดือนกันยายน ค.ศ. 1924)
* เปองีรัน มูดา เตองะฮ์ โอมาร์ อาลี ไซฟุดดีน (23 กันยายน ค.ศ. 1914 – 7 กันยายน ค.ศ. 1986), สุลต่านบรูไนใน ค.ศ. 1950 ถึง 1967
* เปองีรัน อานัก เบอซาร์ บาโกล (สิ้นพระชนม์ 10 มิถุนายน ค.ศ. 1945), สมรสกับเปองีรัน บีนี ไซนับ
* เปองีรัน อานัก ปูเตอรี เบอซาร์ (1902 – 16 กันยายน ค.ศ. 1993), สมรสกับเปองีรัน อานัก ฮาชิม
* เปองีรัน อานัก ปูเตอรี เตองะฮ์ (1910 – 24 สิงหาคม ค.ศ. 1969)
* เปองีรัน อานัก ปูเตอรี ดามิต (ประสูตืิ 6 เมษายน ค.ศ. 1911)
* เจ้าหญิงติงกัล สมรสกับเปองีรัน อานัก เบอซาร์

## อ้างอิง


## แหล่งข้อมูลอื่น
* Sultan-Sultan Brunei
บัวปริ่มน้ำ

**บัวปริ่มน้ำ** เป็นละครโทรทัศน์ไทยแนวดราม่าปี 2549 สร้างจากบทประพันธ์ชื่อเดียวกันของอาริตา จากการกำกับของอำไพพร จิตต์ไม่งง นำแสดงโดยรุจิรา ช่วยเกื้อ, จริยา แอนโฟเน่ และทฤษฎี สหวงษ์ ออกอากาศทางช่อง 3 ทุกวันจันทร์และอังคาร ระหว่างวันที่ 19 ธันวาคม 2549 ถึง 13 กุมภาพันธ์ 2550 (เวลามาตรฐานไทย) มีจำนวนทั้งสิ้น 17 ตอน นับเป็นละครเรื่องแรกของไทยที่ได้รับเรตติ้ง ฉ

จากนั้นในปี 2567 ทางช่อง 3 HD ได้นำบัวปริ่มน้ำกลับมาสร้างใหม่อีกครั้งโดยได้เปลี่ยนชื่อและปรับเนื้อหาบางส่วนเป็นหวานรักต้องห้ามจากการกำกับของอนุชา บุญยวรรธนะ นำแสดงโดยภีรนีย์ คงไทย, มาช่า วัฒนพานิช และปณิธาน บุตรแก้ว ซึ่งกระแสความแรงของละครเรื่องนี้เป็นที่ถูกพูดถึง จนทำให้อาริตาเจ้าของบทประพันธ์เรื่องบัวปริ่มน้ำต้องวอนให้คนดูเปิดใจเพราะบทละครต้องปรับไปตามยุค

## นักแสดง

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2549
หมวดหมู่:ละครโทรทัศน์โดยเมคเกอร์กรุ๊ป
หมวดหมู่:ละครโทรทัศน์ที่กำกับโดย อำไพพร จิตต์ไม่งง
หมวดหมู่:ละครโทรทัศน์ไทยในคริสต์ทศวรรษ 2000
หมวดหมู่:ละครโทรทัศน์ช่อง 3
เหตุเพลิงไหม้รถบัสบนถนนมิตรภาพ พ.ศ. 2550

**เหตุเพลิงไหม้รถบัสบนถนนมิตรภาพ พ.ศ. 2550** เกิดขึ้นในวันที่ 20 มีนาคม พ.ศ. 2550 ราวเวลา 04.00 น. อุบัติเหตุครั้งนี้มีผู้เสียชีวิต 32 ราย บาดเจ็บ 31 ราย   โดยเสียชีวิตในที่เกิดเหตุ 29 รายและเสียชีวิตที่โรงพยาบาลเพิ่มอีก 3 ราย

เกิดที่ ริมถนนมิตรภาพ เยื้องโรงเรียนมวกเหล็กวิทยา หมู่ที่ 9 ตำบลมวกเหล็ก อำเภอมวกเหล็ก จังหวัดสระบุรี ฝั่งขาล่องเข้ากรุงเทพมหานคร

รถคันที่เกิดเหตุเป็นรถทัวร์สีฟ้า-ส้ม ปรับอากาศชั้น 2 (ป.2) เลขทะเบียน 10-5320 กรุงเทพมหานคร สาย 25-43 วิ่งระหว่าง กรุงเทพมหานคร-จังหวัดอุบลราชธานี ของ บริษัท ศรีสงวนยานยนต์ จำกัด รถทัวร์คันนี้มีอายุการใช้งานมานานกว่า 36 ปีจดทะเบียนรถตั้งแต่ปี พ.ศ. 2514

หลังเกิดเหตุบริษัท ขนส่ง จำกัด (บขส.) จ่ายเงินให้กับผู้เสียหาย รายละ 10,000 บาท และการชดเชยตามประกันภัย โดยในส่วนของผู้เสียชีวิตจะได้รับเงินชดเชยจากประกันภัยชั้น 3 รวมเงินชดเชยจาก พ.ร.บ.คุ้มครองผู้ประสบภัยทางถนน รวมเป็นเงินรายละ 400,000 บาท ส่วนผู้บาดเจ็บ รายละ 250,000 บาท

ผู้บาดเจ็บถูกส่งไปที่โรงพยาบาลมวกเหล็ก 9 ราย โรงพยาบาลศูนย์สระบุรี 16 ราย โรงพยาบาลปากช่องนานา 6 ราย

## ผลสืบเนื่อง
จากการสืบสวนในเบื้องต้น บขส. ได้สั่งพักรถบริษัท ศรีสงวนยานยนต์ จำกัด ในเส้นทางกรุงเทพฯ-อุบลราชธานี เป็นเวลา 1 สัปดาห์ 

## การสืบสวน

คนขับรถประมาท เนื่องจากทราบว่า รถโดยสารมีปัญหาเรื่องเบรก แต่ไม่เปลี่ยนรถคันใหม่ จอดซ่อมเอง และพยายามขับต่อไปขับต่อไปอีก จนถึงที่เกิดเหตุเบรกไม่ได้ เกียร์และเพลากลางกระเด็น ไปกระแทกกับถังน้ำมัน จนเกิดประกายไฟขึ้นที่ตัวเครื่องด้านหลัง ก่อนที่จะลุกลามไปทั้งคัน

## เหตุการณ์ที่คล้ายกัน

* เหตุเพลิงไหม้รถบัสบนถนนวิภาวดีรังสิต พ.ศ. 2567

## อ้างอิง

หมวดหมู่:ประเทศไทยในปี พ.ศ. 2550
หมวดหมู่:เหตุการณ์ในจังหวัดสระบุรี
หมวดหมู่:อำเภอมวกเหล็ก
หมวดหมู่:อุบัติเหตุทางรถบัส
หมวดหมู่:อุบัติเหตุทางถนนในประเทศไทย
โรม 1

**โรม 1** () เป็นบทแรกของจดหมายของนักบุญเปาโลถึงชาวโรมในภาคพันธสัญญาใหม่ของคัมภีร์ไบเบิลของศาสนาคริสต์ จดหมายของนักบุญเปาโลถึงชาวโรมเรียบเรียงโดยเปาโลอัครทูตระหว่างอยู่ที่เมืองโครินธ์ในช่วงกลางคริสต์ทศวรรษ 50 ด้วยความช่วยเหลือเลขานุการ (amanuensis) เทอร์ทิอัส ผู้เพิ่มคำทักทายของตนเองลงในโรม 16:22 กิจการ 20:3 บันทึกว่าเปาโลอยู่ที่กรีซ (ซึ่งอาจเป็นที่เมืองโครินธ์) เป็นเวลา 3 เดือน จดหมายฉบับนี้ส่งถึง "ทุกท่านที่อยู่ในกรุงโรมผู้ซึ่งพระเจ้าทรงรัก และทรงเรียกให้เป็นธรรมิกชน"

## ต้นฉบับ

ข้อความต้นฉบับเขียนด้วยภาษากรีกคอยนี บทนี้แบ่งออกเป็น 32 วรรค

### พยานต้นฉบับ
สำเนาต้นฉบับบางส่วนในยุคต้นที่มีเนื้อหาของบทนี้ในภาษากรีกคอยนีได้แก่:
*พาไพรัส 40 (~ ค.ศ. 250; วรรคที่หลงเหลือ 24–27, 31–32)
*พาไพรัส 10 (ค.ศ. 316; วรรคที่หลงเหลือ 1–7)
*ฉบับวาติกัน (Codex Vaticanus; ค.ศ. 325–350)
*ฉบับซีนาย (Codex Sinaiticus; ค.ศ. 330–360)
*ฉบับอเล็กซานเดรีย (Codex Alexandrinus; ค.ศ. 400–440)
*Codex Ephraemi Rescriptus (~450; วรรคที่หลงเหลือ 4–32)
สำเนาต้นฉบับในภายหลังคือฉบับเบอร์เนอร์ (Codex Boernerianus; อาจเขียนขึ้นในคริสต์ศตวรรษที่ 9) ไม่ได้ใช้วลีว่า  ('ในกรุงโรม') ในวรรค 7 แต่ถูกแทนที่ด้วยด้วย  ('ในความรัก', ข้อความแทรกระหว่างบรรทัดภาษาละติน – ) และความในวรรค 15 ถูกตัดออกทั้งหมดทั้งข้อความภาษากรีกและภาษาละติน

### การอัางอิงในพันธสัญญาเดิม
*โรม 1:17 อ้างอิงฮาบากุก 2:4
*โรม 1:23: 

### การอัางอิงในพันธสัญญาใหม่
*โรม 1:1: 
*การอ้างอิงในโรม 1:17 ถึงฮาบากุก 2:4 คู่ขนานกับการอ้างอิงเดียวกันในกาลาเทีย 3:11 และฮีบรู 10:38

## คำนำ (1:1-7)

จดหมายส่งถึง "ทุกท่านที่อยู่ในกรุงโรมผู้ซึ่งพระเจ้าทรงรัก และทรงเรียกให้เป็นธรรมิกชน" ไม่ใช่ถึง "คริสตจักรในกรุงโรม" Heinrich Meyer นักเทววิทยาโปรเตสแตนต์ อ้างถึง "คริสตจักรในกรุงโรมโดยรวม" ในขณะที่จอห์น เวสลีย์ (John Wesley) ผู้ก่อตั้งนิกายเมธอดิสต์ให้ความเห็นผู้เชื่อในกรุงโรม "กระจัดการะจายไปทั่วเมืองใหญ่แห่งนั้น และยังไม่รวมกลุ่มกันเป็นคริสตจักร"

### วรรค 1
:*เปาโล ผู้รับใช้ของพระเยซูคริสต์ ที่ได้รับการทรงเรียกให้เป็นอัครทูต และการตั้งไว้ให้ประกาศข่าวประเสริฐของพระเจ้า*
เครก ซี ฮิล (Craig C. Hill) กล่าวว่า "ที่เปาโลเป็นผู้เขียนจดหมายถึงโรมนั้นไม่เป็นที่สงสัยเลย" การอ้างถึง "ข่าวประเสริฐของพระเจ้า" ในคำทักทายนี้มีลักษณะเฉพาะ วลีนี้ปรากฏอีกครั้งในโรม 15:16 วิลเลียม ซันเดย์ (William Sanday) สะท้อนให้เห็นว่ารูปคำแสดงความเป็นเจ้าของที่คลุมเครือว่า*ข่าวประเสริฐของพระเจ้า*ดูจะหมายถึง "ข่าวประเสริฐที่มาจากพระเจ้า" หรือ "ข่าวประเสริฐที่พระเจ้าทรงพระนิพนธ์" มากกว่าจะเป็น "ข่าวประเสริฐที่พระเจ้าทรงเป็นผู้ได้รับการกล่าวถึง"

## การขอบพระคุณพระเจ้าและโอกาส (1:8-15)

## แก่นของจดหมาย (1:16–17)

## พระพิโรธของพระเจ้าต่อผู้บูชารูปเคารพ (1:18–32)

## ดูเพิ่ม
* รักร่วมเพศในพันธสัญญาใหม่
* มาร์ติน ลูเทอร์
* เปาโลอัครทูต
* โรม
*ส่วนในคัมภีร์ไบเบิลที่เกี่ยวข้อง: ฮาบากุก 2, กิจการ 9, กาลาเทีย 3, ฮีบรู 10

## อ้างอิง

## บรรณานุกรม
*
*
*

## แหล่งข้อมูลอื่น
* King James Bible - Wikisource
*English Translation with Parallel Latin Vulgate 
*''Online Bible'' at GospelHall.org (ESV, KJV, Darby, American Standard Version, Bible in Basic English)
*Multiple bible versions at ''Bible Gateway'' (NKJV, NIV, NRSV etc.)
*โรม 1 ที่ยูเวอร์ชัน

01
วัดโพธิ์เลื่อน (จังหวัดกระบี่)

**วัดโพธิ์เลื่อน** เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในตำบลเขาพนม อำเภอเขาพนม จังหวัดกระบี่ มีเนื้อที่จัดตั้งวัด 31 ไร่ 2 งาน 75 ตารางวา ปัจจุบัน พระปลัดแสงตะวัน มนสาโร เป็นเจ้าอาวาส

วัดโพธิ์เลื่อนสร้างเมื่อ พ.ศ. 2446 โดยกำนันสีนวล อุดมศรี และพระปลัดรักษ์ เป็นผู้สร้าง ที่ชื่อว่า "วัดโพธิ์เลื่อน" เนื่องจากกำนันสีนวลได้ทำการเลื่อนหรือย้ายต้นโพธิ์ที่อยู่ทางใต้วัดของวัดไปปลูกใหม่ทางทิศตะวันตกซึ่งเป็นถนนเข้าวัด วัดโพธิ์เลื่อนได้รับพระราชทานวิสุงคามสีมาเมื่อวันที่ 17 ธันวาคม พ.ศ. 2472 กรมการศาสนาได้ยกฐานะขึ้นเป็นวัดพัฒนาตัวอย่าง เมื่อ พ.ศ. 2506

อาคารเสนาสนะประกอบด้วยอุโบสถ กว้าง 9 เมตร ยาว 21 เมตร สร้างด้วยไม้ ศาลาการเปรียญ กว้าง 12 เมตร ยาว 21 เมตร โครงสร้างคอนกรีต เครื่องบนเป็นไม้ กุฏิจำนวน 4 หลัง

## อ้างอิง

โพธิ์เลื่อน
หมวดหมู่:อำเภอเขาพนม
จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

**การเลือกตั้ง[[สมาชิกสภาผู้แทนราษฎรจังหวัดอ่างทอง]] พ.ศ. 2522** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดอ่างทองทั้งจังหวัด

## ดูเพิ่ม
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

## อ้างอิง

อ่างทอง
หมวดหมู่:การเลือกตั้งในจังหวัดอ่างทอง
วัดภูผาเบิก

**วัดภูผาเบิก** เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลหัวเขา อำเภอสิงหนคร จังหวัดสงขลา เป็นวัดลำดับสุดท้ายในกลุ่มจตุอารามที่สร้างเรียงรายอยู่บริเวณเชิงเขาฝั่งแหลมสน (ประกอบด้วย วัดสุวรรณคีรี ที่ตั้งอยู่ด้านทิศตะวันออกสุด ถัดมาทางทิศตะวันตกเป็นวัดบ่อทรัพย์ วัดศิริวรรณาวาส (ร้าง) และวัดภูผาเบิกตามลำดับ) กรมศิลปากรประกาศเป็นส่วนหนึ่งของโบราณสถานบริเวณเมืองสงขลาเก่า ประกาศขึ้นทะเบียนโบราณสถานวัดภูผาเบิก ในราชกิจจานุเบกษาเล่ม 109 ตอนที่ 115 วันที่ 17 กันยายน 2535 หน้า 10190 พื้นที่โบราณสถานประมาณ 2,460 ไร่

วัดภูผาเบิก หรือชาวบ้านเรียกว่า **วัดตก** สร้างเมื่อ พ.ศ. 2370 ในสมัยรัชกาลที่ 3 แห่งกรุงรัตนโกสินทร์ ได้รับพระราชทานวิสุงคามสีมาเมื่อ พ.ศ. 2400

สิ่งก่อสร้างสำคัญ ได้แก่ อุโบสถเป็นสถาปัตยกรรมที่ผสมผสานศิลปะพื้นถิ่นภาคใต้และศิลปะชิโนโปรตุกีส มีขนาดกว้าง 9 เมตร ยาว 14 เมตร มีบันไดทางขึ้นด้านหน้า 2 ทาง ด้านหลัง 2 ทาง จากรูปแบบศิลปกรรมน่าจะสร้างขึ้นในสมัยรัตนโกสินทร์ตอนต้น รอบ ๆ อุโบสถเหลือใบเสมาโบราณอยู่อันเดียว ศาลาการเปรียญพื้นถิ่นภาคใต้ มีปูนปั้นประดับหน้าบัน เขียนสีสดใส และภายในมีการตกแต่งเพดานเป็นภาพพระพุทธเจ้า และเขียนลวดลายด้วยสีสดใสแบบพื้นบ้าน พนักรอบศาลาเป็นปูนปั้น ตกแต่งด้วยกระเบื้องปรุแบบจีน และมีพาไลรอบ มุงสังกะสี รับด้วยเสาไม้ต้นเล็ก ๆ

## อ้างอิง

ภูผาเบิก
จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

**การเลือกตั้ง[[สมาชิกสภาผู้แทนราษฎรจังหวัดอ่างทอง]] พ.ศ. 2519** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดอ่างทองทั้งจังหวัด

## ดูเพิ่ม
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

## อ้างอิง

อ่างทอง
หมวดหมู่:การเลือกตั้งในจังหวัดอ่างทอง
จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

**การเลือกตั้ง[[สมาชิกสภาผู้แทนราษฎรจังหวัดอ่างทอง]] พ.ศ. 2518** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดอ่างทองทั้งจังหวัด

## ดูเพิ่ม
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

## อ้างอิง

อ่างทอง
หมวดหมู่:การเลือกตั้งในจังหวัดอ่างทอง
จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

**การเลือกตั้ง[[สมาชิกสภาผู้แทนราษฎรจังหวัดอ่างทอง]] พ.ศ. 2512** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนธันวาคม พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม

## ผลการเลือกตั้ง

## ดูเพิ่ม
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

## อ้างอิง

อ่างทอง
หมวดหมู่:การเลือกตั้งในจังหวัดอ่างทอง
ไมริงเงิน

**ไมริงเงิน** () เป็นเมืองชนบทในรัฐแบร์น ประเทศสวิตเซอร์แลนด์ ตั้งอยู่ในหมู่เทือกเขาแอลป์ และเป็นที่รู้จักในฐานะเมืองที่มีธรรมชาติสวยงามและเป็นสถานที่ที่เชื่อมโยงกับประวัติศาสตร์และวรรณกรรม โดยเฉพาะอย่างยิ่งเป็นเมืองที่เป็นฉากสำคัญในวรรณกรรมเชอร์ล็อก โฮมส์

ไมริงเงินมีประวัติศาสตร์ย้อนไปถึงยุคกลาง เคยเป็นชุมชนเกษตรกรรมและปศุสัตว์ขนาดเล็กที่พัฒนาขึ้นด้วยการค้าระหว่างภูมิภาคผ่านช่องเขาในเทือกเขาแอลป์ เมืองนี้เริ่มเติบโตในศตวรรษที่ 19 เมื่อการท่องเที่ยวในภูเขาเริ่มเป็นที่นิยม โดยเฉพาะอย่างยิ่งในกลุ่มนักเดินทางชาวอังกฤษที่ชื่นชอบการสำรวจภูเขาและชมน้ำตกอันสวยงามของพื้นที่นี้ สถานที่ที่ดึงดูดนักท่องเที่ยวให้มาเยือนไมริงเงินมากที่สุดคือน้ำตกไรเชินบัค ซึ่งมีชื่อเสียงในวงกว้างจากวรรณกรรมชื่อดังเมื่อเซอร์อาเธอร์ โคนัน ดอยล์ ใช้สถานที่นี้เป็นฉากสำคัญในเรื่องเชอร์ล็อค โฮมส์ โดยในตอนจบของเรื่อง ดอยล์เขียนให้โฮล์มส์ปะทะกับศาสตราจารย์เจมส์ มอริอาร์ตี ที่น้ำตกแห่งนี้ ซึ่งทำให้น้ำตกไรเชินบัคกลายเป็นจุดท่องเที่ยวที่โด่งดังสำหรับแฟนวรรณกรรมทั่วโลก

เศรษฐกิจของไมริงเงินพึ่งพาการท่องเที่ยวเป็นหลัก นักท่องเที่ยวส่วนใหญ่มาเยือนเพื่อชมธรรมชาติ เดินป่า และเล่นสกี อุตสาหกรรมโรงแรมและการบริการในเมืองเติบโตอย่างมากเพื่อตอบสนองความต้องการของนักท่องเที่ยวจากทั่วโลก นอกจากนี้ เมืองนี้ยังมีความสัมพันธ์กับของหวานเมอแรงก์ (meringue) ที่หลายคนเชื่อว่าถูกคิดค้นขึ้นในไมริงเงิน ตัวขนมนี้ทำจากไข่ขาวและน้ำตาล ตีจนขึ้นฟูแล้วอบให้กรอบ

## อ้างอิง

หมวดหมู่:เทศบาลในรัฐแบร์น
จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

**การเลือกตั้ง[[สมาชิกสภาผู้แทนราษฎรจังหวัดอ่างทอง]] ธันวาคม พ.ศ. 2500** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม

## ผลการเลือกตั้ง

## ดูเพิ่ม
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

## อ้างอิง

อ่างทอง
หมวดหมู่:การเลือกตั้งในจังหวัดอ่างทอง
จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500

**การเลือกตั้ง[[สมาชิกสภาผู้แทนราษฎรจังหวัดอ่างทอง]] กุมภาพันธ์ พ.ศ. 2500** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2495 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม

## ผลการเลือกตั้ง

## ดูเพิ่ม
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

## อ้างอิง

อ่างทอง
หมวดหมู่:การเลือกตั้งในจังหวัดอ่างทอง
บรันเดินบวร์คอันแดร์ฮาเฟิล

**บรันเดินบวร์คอันแดร์ฮาเฟิล** () เป็นเมืองในรัฐบรันเดินบวร์ค ประเทศเยอรมนี อดีตเป็นเมืองหลวงของแคว้นชายแดนบรันเดินบวร์คจนถึงปี 1417 ซึ่งมีการย้ายเมืองหลวงไปยังเบอร์ลิน

บรันเดินบวร์คอันแดร์ฮาเฟิลมีประชากรราว 72,000 คนซึ่งลดลงบ้างในช่วงหลายปีที่ผ่านมาเนื่องจากการย้ายถิ่นฐานสู่เมืองใหญ่ แต่ยังคงมีความสำคัญเชิงประวัติศาสตร์และวัฒนธรรม เมืองนี้เป็นศูนย์กลางอุตสาหกรรมและการผลิตประเภทอุตสาหกรรมโลหะและเครื่องจักรกล นอกจากนี้ยังมีบทบาทในภาคการท่องเที่ยวด้วย

## อ้างอิง
ซไวส์อิมเมิน

**ซไวส์อิมเมิน** () เป็นเมืองชนบทในเขตโอเบอร์อิมเมินทัล รัฐแบร์น ประเทศสวิตเซอร์แลนด์ ตั้งอยู่ในหุบเขาแอลป์และเป็นจุดเริ่มต้นสำคัญของการเดินทางสู่สกีรีสอร์ตชื่อดังอย่างหมู่บ้านคชตาท ซึ่งทำให้ซไวส์อิมเมินเป็นเมืองผ่านสำคัญสำหรับนักท่องเที่ยวที่มองหากิจกรรมกลางแจ้งตลอดทั้งปี

ซไวส์อิมเมินมีชื่อเสียงด้านการท่องเที่ยวเชิงธรรมชาติ นักท่องเที่ยวสามารถเดินป่า ขี่จักรยาน และเล่นสกีในฤดูหนาว เส้นทางรถไฟ Montreux-Oberland Bernois ที่เชื่อมระหว่างมงเทรอและซไวส์อิมเมิน ทำให้เมืองนี้เป็นสถานีสำคัญสำหรับนักเดินทาง นอกจากนี้ยังมีการเดินทางเชื่อมต่อสู่ภูเขารินเดอร์แบร์ค (Rinderberg) ซึ่งเป็นที่นิยมสำหรับนักสกี ด้วยบรรยากาศเงียบสงบและความงดงามของธรรมชาติ ซไวส์อิมเมินจึงเป็นจุดหมายปลายทางยอดนิยมแห่งหนึ่งสำหรับผู้ที่ต้องการสัมผัสชีวิตในเทือกเขาแอลป์และเพลิดเพลินกับกิจกรรมกลางแจ้ง

ประวัติศาสตร์ของเมืองนี้เริ่มจากการเป็นชุมชนเกษตรกรรมและปศุสัตว์ที่ตั้งอยู่ท่ามกลางภูเขา สถาปัตยกรรมในเมืองสะท้อนถึงความเป็นชุมชนชาวสวิสแบบดั้งเดิม โดยมีบ้านไม้เก่าแก่ที่สร้างด้วยไม้สลักอย่างประณีต

## อ้างอิง

หมวดหมู่:เทศบาลในรัฐแบร์น
มูนลิตฟลอร์ (คิสมี)

"**มูนลิตฟลอร์ (คิสมี)**" () เป็นเพลงของแร็ปเปอร์และนักร้องชาวไทย ลิซ่า ออกจำหน่ายเมื่อวันที่ 4 ตุลาคม 2024 ผ่านสังกัดแอลลาวด์และอาร์ซีเอเรเคิดส์ นับเป็นซิงเกิลที่สามจากอัลบั้มเดี่ยวชุดแรก *[[ออลเทอร์อีโก]]* เป็นเพลงแนวแดนซ์ป็อปที่มีการสอดแทรกท่อนคอรัส "คิสมี" ของซิกเปนซ์นอนเดอะริเชอร์ ลิซ่าเปิดตัวเพลงนี้ก่อนวางจำหน่ายที่งานเทศกาลโกลบอลซิติเซน 

## เบื้องหลัง
หลังจากยุติสัญญากับวายจีเอนเตอร์เทนเมนต์สำหรับกิจกรรมรายบุคคล ลิซ่าได้ก่อตั้งค่ายเพลงเป็นของตนเองชื่อ แอลลาวด์ ในเดือนกุมภาพันธ์ 2024 จากนั้นเธอเซ็นสัญญากับอาร์ซีเอเรเคิดส์ในเดือนเมษายน เพื่อเผยแพร่งานเพลงเดี่ยวซึ่งเป็นการร่วมมือกับแอลลาวด์ เธอออกเพลง "ร็อกสตาร์" และ "นิววูแมน" ร้องรับเชิญโดยโรซาลิอา เป็นสองซิงเกิลแรกจากอัลบั้มเดี่ยวของเธอที่กำลังจะมาถึง โดยออกจำหน่ายผ่านสังกัดแอลลาวด์และอาร์ซีเอเรเคิดส์ในเดือนมิถุนายนและสิงหาคม ตามลำดับ ดังนั้น "มูนลิตฟลอร์" จึงเป็นซิงเกิลที่สามของอัลบั้ม

## ประวัติการจำหน่าย

## ชาร์ต

### ชาร์ตประจำสัปดาห์

### ชาร์ตรายเดือน

## อ้างอิง

หมวดหมู่:เพลงในปี พ.ศ. 2567
หมวดหมู่:ซิงเกิลในปี พ.ศ. 2567
หมวดหมู่:ซิงเกิลในสังกัดอาร์ซีเอเรเคิดส์
หมวดหมู่:เพลงของลิซ่า (แร็ปเปอร์)
หมวดหมู่:เพลงไทยภาษาอังกฤษ
การเรียนรู้ค่าแทนลักษณะ

ในสาขาการเรียนรู้ของเครื่อง **การเรียนรู้ค่าแทนลักษณะ** (feature learning) หรือ **การเรียนรู้ตัวแทน** (representation learning) คือชุดของเทคนิคสำหรับการเรียนรู้ค่าแทนลักษณะ กล่าวคือ การแปลงข้อมูลดิบให้อยู่ในรูปแบบที่สามารถใช้ในการคำนวณหรือวิเคราะห์ได้อย่างมีประสิทธิภาพโดยอาศัยเทคนิคการเรียนรู้ของเครื่อง วิธีนี้ทำโดยการให้คอมพิวเตอร์เรียนรู้วิธีสกัดเอาค่าลักษณะที่สำคัญให้ ช่วยให้เราไม่จำเป็นต้องมาสกัดหาค่าลักษณะด้วยตัวเอง

งานที่ใช้เทคนิคการเรียนรู้ของเครื่อง เช่น ปัญหาการแบ่งประเภทข้อมูล มักจะต้องใช้ข้อมูลป้อนเข้าที่ประมวลผลได้ง่ายทางคณิตศาสตร์หรือเชิงคำนวณ ภายใต้สมมติฐานนี้ เทคนิคการเรียนรู้ค่าแทนลักษณะจึงได้เกิดขึ้นมาเพื่อช่วยตรงนี้

อย่างไรก็ตาม ข้อมูลในโลกแห่งความเป็นจริง เช่น รูปภาพ วิดีโอ หรือค่าที่ได้จากการวัดด้วยตัวรับรู้ มีความซับซ้อน เยิ่นเย้อ และมีความแปรผันมาก วิธีสกัดเอาลักษณะต่าง ๆ และแสดงออกมาอย่างมีประสิทธิภาพจึงถือเป็นความท้าทายที่สำคัญ การสกัดเอาข้อมูลลักษณะด้วยตนเองแบบดั้งเดิมต้องใช้กำลังคนจำนวนมากและอาศัยความรู้เฉพาะทางอย่างมาก อีกทั้งยังไม่สามารถทำให้แพร่หลายได้ง่าย ดังนั้นจึงมีความจำเป็นที่จะต้องให้การออกแบบโดยรวมของเทคโนโลยีการเรียนรู้ค่าแทนลักษณะมีประสิทธิภาพ ทำได้โดยอัตโนมัติ และง่ายต่อการทำให้แพร่หลาย

การเรียนรู้ค่าแทนลักษณะสามารถแบ่งออกเป็น 2 ประเภท: ได้แก่แบบมีผู้สอน และแบบไม่มีผู้สอน

* ในการเรียนรู้ค่าแทนลักษณะแบบมีผู้สอนนั้นจะอาศัยข้อมูลที่มีฉลากกำกับในการเรียนรู้ ตัวอย่างเช่น โครงข่ายประสาทเทียม
* ในการเรียนรู้ค่าแทนลักษณะแบบไม่มีผู้สอนจะใช้ข้อมูลที่ไม่มีฉลากกำกับ ตัวอย่างเช่น การวิเคราะห์องค์ประกอบอิสระ ตัวเข้ารหัสอัตโนมัติ การแยกตัวประกอบเมทริกซ์ การแบ่งกลุ่มข้อมูลแบบต่าง ๆ

## อ้างอิง

หมวดหมู่:การเรียนรู้ของเครื่อง
เอสตาวาเย

**เอสตาวาเย** () เป็นเมืองชนบทในรัฐฟรีบูร์ ประเทศสวิตเซอร์แลนด์ ตั้งอยู่บนชายฝั่งของทะเลสาบเนอชาแตล เป็นเมืองที่เงียบสงบ มีประชากรประมาณ 6,000 คน เศรษฐกิจหลักพึ่งพาการท่องเที่ยวและการเกษตร เมืองนี้มีประวัติศาสตร์ยาวนานตั้งแต่ยุคกลางและยังคงรักษาสถาปัตยกรรมได้เป็นอย่างดี โดยเฉพาะชาโตเดอชโน (Château de Chenaux) ซึ่งสร้างขึ้นในศตวรรษที่ 13 เป็นจุดท่องเที่ยวสำคัญ

เอสตาวาเยยังมีความโดดเด่นในด้านธรรมชาติ เมืองนี้ล้อมรอบด้วยทิวทัศน์สวยงามของทะเลสาบและภูเขา เหมาะสำหรับการพักผ่อนและกิจกรรมกลางแจ้ง เช่น การเล่นเรือใบ วินด์เซิร์ฟ และการปั่นจักรยานรอบทะเลสาบ เอสตาวาเยมีพิพิธภัณฑ์ที่น่าสนใจ เช่น พิพิธภัณฑ์หุ่นกบ ที่รวบรวมตุ๊กตากบทำจากวัสดุธรรมชาติซึ่งจัดแสดงในท่าทางต่าง ๆ เพื่อบอกเล่าเรื่องราวการใช้ชีวิตในเมืองโบราณ

## อ้างอิง

หมวดหมู่:เทศบาลในรัฐฟรีบูร์
อเล็กซ์ เชเฟอร์

**อเล็กซ์ เชเฟอร์** (; เกิด 1969) เป็นศิลปินและนักเคลื่อนไหวชาวอเมริกัน เป็นที่รู้จักในแวดวงศิลปะร่วมสมัยของแคลิฟอร์เนีย และได้รับการกล่าวถึงบ่อยครั้งจากชุดผลงานจิตรกรรมแสดงรูปสาขาของธนาคารในโลกความเป็นจริงถูกไฟไหม้ ในชื่อผลงานชุด *Banks on Fire* (ไฟไหม้ธนาคาร)

## ชีวิตช่วงต้น
อเล็กซันเดอร์ เชเฟอร์ (Alexander Schaefer) เกิดที่เมืองลอสแอนเจลิส รัฐแคลิฟอร์เนีย ในปี 1969 จบการศึกษาจากวิทยาลัยการออกแบบอาร์ตเซนเตอร์ในแพซาเดนา ก่อนหน้านี้เขาเคยทำงานเป็นศิลปินดิจิทัลประจำดิสนีย์อินเทอแร็กทีฟ และ อินซอมนีแอ็กเกมส์ รวมถึงเคยสอนประจำมหาวิทยาลัยรัฐแคลิฟอร์เนีย ลอสแอนเจลิสและที่วิทยาลัยการออกแบบที่เขาจบการศึกษามา

## อาชีพการงาน
ผลงานจิตรกรรมของเชเฟอร์ได้รับการจัดแสดงในหอศิลป์หลายแห่งทั่วรัฐแคลิฟอร์เนีย รวมทั้งหอศิลป์ชาร์ลี เจมส์, พิพิธภัณฑ์ศิลปะแคลิฟอร์เนีย แพซาเดนา และศูนย์ศิลปะเบอร์กาม็อต 

เขาเป็นหนึ่งในผู้ร่วมสร้างสรรค์วิดีโอเกมสปายโรในปี 1998

เขาเป็นที่รู้จักเป็นพิเศษจากชุดผลงานจิตรกรรมสีน้ำมันแสดงรูปธนาคารต่าง ๆ ในเขตลอสแอนเจลิสลุกเป็นไฟ โดยเขาสร้างสรรค์แบบ *[[en plein air]]* ด้านหน้าอาคารธนาคารเหล่านั้นในชีวิตจริง ผลงานของเขามักพุ่งเป้าไปที่อาคารสาขาของเชสแบงก์, แบงคอฟอเมริกา และ เวลส์แฟร์โก เนื่องด้วยการยืนสร้างสรรค์ผลงานใกล้กับอาคารในภาพและด้วยลักษณะภาพเขียนที่แสดงไฟไหม้อาคารทำให้เชเฟอร์เคยถูกเจ้าหน้าที่ตำรวจเรียกไปสอบสวนหลายครั้ง ผลงานภาพเขียนชุดนี้เริ่มต้นในปี 2009 และที่เป็นที่รู้จักมากที่สุดคือเมื่อเขายืนสร้างสรรค์ชิ้นงานรูปและด้านกน้าของเชสแบงก์สาขาหนึ่งในย่านแวนนายส์ในปี 2011

ฟนึ่งในภาพเขียนจากภาพเขียนชุดนี้ถกซื้อไปด้วยราคาสูงสุดที่ $25,000 และได้รับความสนใจเป็นพิเศษจากแวดวงบิตคอยน์ และในปี 2023 เขาขึ้นชื่อเป็นอันดับหนึ่งของ "สุดยอด 9 ศิลปินบิตคอยน์"

## อ้างอิง

## แหล่งข้อมูลอื่น

* Alex Schaefer's website
* Alex Schaefer on Blogger
ศรีกาฬหัสติ

**ศรีกาฬหัสติ** (อักษรโรมัน: Srikalahasti) เป็นเมืองในอำเภอติรุปติ รัฐอานธรประเทศ ส่วนหนึ่งขององค์การพัฒนานครติรุปติ ตั้งอยู่บนฝั่งแม่น้ำสวรรนมุขี

ประชากรตามสำมะโนปี 2011 อยู่ที่ 80,056 ประกอบด้วยชาย 38,995 หญิง 41,061 สัดส่วนเพศ 1053 ต่อ 1000 (หญิงต่อชาย) สูงกว่าค่าเฉลี่ยประเทศที่ 940 ต่อ 1000 อัตราการรู้หนังสือเฉลี่ยอยู่ที่ 78.66% สูงกว่าค่าเฉลี่ยประเทศที่ 73.00%

## อ้างอิง

หมวดหมู่:เมืองในรัฐอานธรประเทศ
อำเภอไชสัลเมร์

**อำเภอไชสัลเมร์** () เป็นอำเภอในรัฐราชสถาน ประเทศอินเดีย ที่มีขนาดใหญ่ที่สุดในรัฐ และใหญ่ที่สุดเป็นอันดับสามของประเทศ ด้วยพื้นที่รวม 32,401 ตารางกิโลเมตร ตั้งอยู่ในภาคมารวารในเขตโชธปุระ โดยมีศูนย์กลางการปกครองอยู่ที่เมืองไชสัลเมร์ ห่างไป  จากนครโชธปุระ และ  จากนครชัยปุระ ประชากรตามสำมะโนปี ค.ศ. 2011 ถือว่ามีประชากรน้อยที่สุดในอำเภอทั้ง 50 อำเภอของรัฐ

อำเภอทั้งหมดตั้งอยู่ในพื้นที่ทะเลทรายทาร์ มีอาณาเชตทางตะวันออกเฉียงเหนือติดกับอำเภอพิกาเนร์ ทางตะวันออกติดกับอำเภอโชธปุระ, ทางใต้ติดกับอำเภอพารเมร์ และที่เหลือเป็นพรมแดนกับประเทศปากีสถาน

## อ้างอิง

หมวดหมู่:อำเภอในรัฐราชสถาน
อวอร์ยา

thumb|อวอร์ยา|300px

**อวอร์ยา** () เป็นกลุ่มรีสอร์ทท่องเที่ยวในเทือกเขาแอลป์ ตั้งอยู่ในแคว้นโอแวร์ญ-โรนาลป์ ทางตะวันออกเฉียงใต้ของฝรั่งเศส เมืองนี้เป็นส่วนหนึ่งของพื้นที่เล่นสกีที่ใหญ่ที่สุดในยุโรปชื่อว่า "Portes du Soleil" (ประตูสู่ดวงอาทิตย์) ซึ่งมีพื้นที่สกีครอบคลุมทั้งฝั่งฝรั่งเศสและสวิตเซอร์แลนด์ นอกจากนี้มีเอกลักษณ์ทางสถาปัตยกรรมที่ไม่เหมือนใคร อาคารในเมืองถูกสร้างให้กลมกลืนกับธรรมชาติ เน้นการใช้ไม้และวัสดุท้องถิ่น เมืองนี้ถูกสร้างขึ้นในปี 1960 เพื่อรองรับนักท่องเที่ยวที่สนใจการเล่นสกีและกิจกรรมกลางแจ้ง ในช่วงฤดูหนาว อวอร์ยาเป็นจุดหมายปลายทางยอดนิยมของนักสกีและนักท่องเที่ยวจากทั่วโลก

อวอร์ยาตั้งอยู่ที่ความสูง 1,100 เมตร จุดยอดมีความสูง 2,466 เมตรเหนือระดับน้ำทะเล มีพื้นที่เล่นสกีความยาวรวม 130 กิโลเมตร เส้นทางเล่นสกีที่ยาวที่สุดต่อครั้งคือ 6 กิโลเมตร นอกจากการเล่นสกีแล้ว อวอร์ยายังเป็นที่รู้จักในฐานะเมืองปลอดรถยนต์ โดยนักท่องเที่ยวจะต้องใช้บริการเลื่อนหิมะหรือเดินเท้าเพื่อเดินทางภายในเมือง ซึ่งช่วยรักษาบรรยากาศที่เงียบสงบและอากาศที่บริสุทธิ์ ในฤดูร้อน เมืองนี้ก็เปิดรับนักท่องเที่ยวที่สนใจการปีนเขา ปั่นจักรยานเสือภูเขา และกิจกรรมกลางแจ้งอื่น ๆ ด้วยภูมิทัศน์ที่งดงามและสิ่งอำนวยความสะดวกที่ครบครัน อวอร์ยาจึงเป็นจุดหมายปลายทางสำหรับผู้ที่ชื่นชอบกิจกรรมกลางแจ้งตลอดทั้งปี

## แหล่งข้อมูลอื่น
*Official tourist information site
*Official Virtual Tour of Avoriaz
*2010 Tour de France preview for Stage 8 at Avoriaz

หมวดหมู่:แคว้นโอแวร์ญ-โรนาลป์
กับบาธา

**กับบาธา** (Gabbatha) เป็นสถานที่ที่ถูกกล่าวถึงในคัมภีร์ไบเบิล ในพระวรสารนักบุญยอห์น ซึ่งกล่าวถึงที่ที่พระเยซูถูกนำไปทรมานและพิพากษาก่อนที่จะถูกตรึงกางเขนโดยปอนติอุส ปีลาต ผู้ว่าราชการชาวโรมัน กับบาธาถูกเชื่อว่าเป็นคำในภาษาอารามิกที่หมายถึง "ที่ปูพื้น" หรือ "พื้นหิน" ซึ่งเป็นสถานที่ที่มีพื้นเป็นหินเรียบ เป็นที่ซึ่งปีลาตตัดสินใจที่นำพระเยซูออกไปให้ชาวยิวรับชมการพิพากษา

สถานที่นี้ถูกบรรยายว่าอยู่ภายในพื้นที่ที่เรียกว่า “ปราโตเรียม” ซึ่งเป็นที่พักของผู้ว่าการโรมันในกรุงเยรูซาเล็ม ในขณะที่หลายคนเชื่อว่า กับบาธาอาจเป็นบริเวณลานหินกลางแจ้ง แต่ตำแหน่งที่แน่นอนของสถานที่นี้ยังไม่สามารถยืนยันได้จากหลักฐานทางโบราณคดี สถานที่นี้มีความสำคัญในศาสนาคริสต์ เพราะมันเกี่ยวข้องกับเหตุการณ์สำคัญอย่างพระทรมานของพระเยซู ที่เป็นจุดเปลี่ยนในการช่วยมนุษย์จากบาป

หมวดหมู่:การตรึงพระเยซูที่กางเขน
เตออดอร์ เฌรีโก

**ฌ็อง-หลุยส์ อ็องเดร เตออดอร์ เฌรีโก** () เกิดเมื่อวันที่ 26 กันยายน ค.ศ. 1791 ที่เมืองรูอ็อง ประเทศฝรั่งเศส เป็นจิตรกรชาวฝรั่งเศสที่ได้รับการยกย่องว่าเป็นหนึ่งในผู้นำของขบวนการศิลปะจินตนิยมในยุคต้นศตวรรษที่ 19 ผลงานของเขามีอิทธิพลอย่างมากต่อศิลปะยุโรป โดยเฉพาะอย่างยิ่งในด้านการเน้นความรู้สึกที่ลึกซึ้งและเรื่องราวที่ดราม่า ซึ่งเป็นลักษณะสำคัญของศิลปะโรแมนติก

เฌรีโกเป็นลูกหลานของครอบครัวที่มีฐานะร่ำรวย เขาเริ่มศึกษาเรื่องศิลปะตั้งแต่วัยเด็กและมีความหลงใหลในภาพเขียนแนวคลาสสิก ต่อมาเขาย้ายไปปารีสและเข้าศึกษาที่สถาบันศิลปะภายใต้การสอนของปีแยร์-นาร์ซิส แกแร็ง (Pierre-Narcisse Guérin) ซึ่งเป็นหนึ่งในศิลปินนีโอคลาสสิกที่มีชื่อเสียงที่สุดในยุคนั้น

ผลงานที่โดดเด่นที่สุดของเฌรีโกคือภาพเขียนขนาดใหญ่ชื่อ *The Raft of the Medusa* (1819) ซึ่งเป็นผลงานที่สะท้อนถึงเหตุการณ์จริงที่เรือฟริเกตฝรั่งเศสชื่อเมดูซาอับปางกลางมหาสมุทรแอตแลนติกในปี 1816 เฌรีโกใช้เวลาเกือบสองปีในการเตรียมการและวาดภาพนี้ โดยเน้นถึงความทุกข์ทรมานของมนุษย์ที่ต่อสู้กับความตายและความโหดร้ายของธรรมชาติ ภาพนี้ไม่เพียงแต่สะท้อนถึงความสามารถในการวาดภาพของเฌรีโก แต่ยังแสดงให้เห็นถึงความสนใจในเรื่องราวที่สะเทือนอารมณ์และความหดหู่ ซึ่งกลายเป็นลักษณะเด่นของศิลปะโรแมนติก

นอกจากภาพ *The Raft of the Medusa* เฌรีโกยังสนใจในเรื่องของม้าและการขี่ม้า ซึ่งปรากฏในผลงานหลายชิ้นของเขา เช่น *The Charging Chasseur* (1812) และ *The Epsom Derby* (1821) เขาแสดงให้เห็นถึงความสง่างามและพลังของม้าในขณะที่ยังคงรักษาความรู้สึกถึงความเคลื่อนไหวและดราม่าภายในภาพ

ชีวิตส่วนตัวของเฌริโกเต็มไปด้วยความซับซ้อน เขามีปัญหาทางสุขภาพจิตและเคยประสบอุบัติเหตุจากการขี่ม้าทำให้ได้รับบาดเจ็บอย่างรุนแรง อาการบาดเจ็บนี้ส่งผลกระทบต่อสุขภาพของเขาในระยะยาว และทำให้เขาเสียชีวิตในวัยเพียง 32 ปีในวันที่ 26 มกราคม 1824 แม้ว่าเฌรีโกเสียชีวิตในวัยหนุ่ม แต่ผลงานของเขายังคงมีอิทธิพลต่อศิลปินรุ่นหลังอย่างมาก เขาถือเป็นหนึ่งในศิลปินที่มีบทบาทสำคัญในการนำเสนอศิลปะโรแมนติกในฝรั่งเศส และผลงานของเขายังคงถูกชื่นชมในฐานะตัวแทนของความลึกซึ้งทางอารมณ์และความเป็นมนุษย์ที่แท้จริง

## ผลงาน

File:Busto de Negro - Théodore Géricault.jpeg|*Bust of a Black Man*, 1808
File:GericaultWoundedCavalry.jpg| *Wounded Cuirassier Leaving the Field of Battle*, 1814
File:Gericault tete.jpg|*Horse Head*, 1815
Image:Théodore Géricault - Riderless Racers at Rome - Walters 37189.jpg|*Riderless Racers in Rome*, 1817)
File:Théodore Géricault cavalo bravo.jpg|*The Capture of a Wild Horse*, 1817
File:Laure-bro-de-comeres.jpg|Portrait of *Laure Bro*, 1818
File:Jean Louis André Théodore Géricault - Portrait of a Young Man - 2001.280 - Minneapolis Institute of Arts.jpg|*Portrait of a young man* 1818
Théodore Géricault - Heroic Landscape with Fishermen - WGA08629.jpg|*Heroic Landscape with Fishermen*, 1818
File:Gericault Theodore 1819-20 Portrait eines Jungen mit langem blonden Haar.jpg|*Portrait Study of a Youth*, –1820
File:Jean Louis Théodore Géricault 011.jpg|*Horse in the Storm*, 1820–1821
Image:Jean Louis Théodore Géricault 001.jpg|*The [[Derby of Epsom]]*, 1821
File:Théodore Géricault - The Kiss - WGA08647.jpg|*The Kiss* 

File:Theodore-Gericault--cheval-arabe-gris-blanc-rouen.jpg|*White Arabian Horse*, ก่อน 1824
Image:Théodore Géricault nu masculino.jpg|Nude

## อ้างอิง

หมวดหมู่:จิตรกรชาวฝรั่งเศส
หมวดหมู่:จิตรกรสมัยจินตนิยม
เมืองสาด

**เมืองสาด** (မိုင်းဆတ်မြို့) เป็นเมืองที่ตั้งอยู่ในรัฐฉานทางภาคตะวันออกของประเทศพม่า ตั้งอยู่ใกล้ชายแดนไทย-เมียนมา ซึ่งทำให้เมืองนี้เป็นจุดสำคัญทางยุทธศาสตร์และเศรษฐกิจของภูมิภาค 

## ประวัติศาสตร์
ก่อนปี 1950 เมืองสาดเป็นหนึ่งในรัฐปกครองของชนเผ่าไทใหญ่และกะเหรี่ยง ซึ่งมีการปกครองระบอบเจ้าฟ้า โดยที่เจ้าฟ้าแต่ละองค์มีอำนาจควบคุมเมืองต่าง ๆ ในพื้นที่ เมืองสาดมีความสำคัญทั้งในด้านยุทธศาสตร์และเศรษฐกิจ เนื่องจากตั้งอยู่ใกล้กับเส้นทางการค้าโบราณที่เชื่อมต่อระหว่างจีน สยาม และอินเดีย ทำให้เกิดการติดต่อแลกเปลี่ยนสินค้าระหว่างภูมิภาค ต่อมาในช่วงยุคอาณานิคมอังกฤษที่เข้ามายึดครองพม่าในคริสต์ศตวรรษที่ 19 เมืองสาดและรัฐฉานทั้งหมดตกอยู่ภายใต้การควบคุมของอังกฤษ อย่างไรก็ตาม อังกฤษอนุญาตให้รัฐฉานยังคงมีการปกครองระบอบเจ้าฟ้า และรักษาระบบการปกครองตนเองในระดับหนึ่ง จนกระทั่งหลังสงครามโลกครั้งที่สอง การเมืองในพื้นที่เริ่มเปลี่ยนแปลงอย่างรวดเร็ว

ในทศวรรษที่ 1950 เมืองสาดเคยถูกควบคุมโดยกองทัพจีนคณะชาติ เพื่อใช้เป็นฐานที่มั่นในการโจมตีกองทัพจีนคอมมิวนิสต์ในแผ่นดินใหญ่ หลังจากที่จีนออกไป เมืองสาดก็ยังคงประสบกับความขัดแย้งและการต่อสู้เพื่ออำนาจในภูมิภาคระหว่างกลุ่มชาติพันธุ์ต่าง ๆ ที่มีบทบาทสำคัญในการเมืองท้องถิ่น  อย่างไรก็ตาม เมืองนี้ยังคงเป็นพื้นที่ที่ไม่ค่อยมีการพัฒนาเชิงโครงสร้างพื้นฐานมากนัก แต่มีความสำคัญในฐานะเมืองชายแดน

## ภูมิศาสตร์และประชากร
เมืองสาดตั้งอยู่ที่ความสูง 572 เมตรเหนือระดับน้ำทะเล มีภูมิประเทศที่เป็นภูเขาสูงและป่าไม้ที่หนาแน่น โดยเป็นส่วนหนึ่งของเทือกเขาฉาน ซึ่งเป็นที่อยู่อาศัยของชนกลุ่มน้อยหลายเผ่า มีประชากรประมาณ 20,000 คน เช่น ชาวไทใหญ่ และกะเหรี่ยง เศรษฐกิจของเมืองสาดส่วนใหญ่พึ่งพาการเกษตร เช่น การปลูกข้าว การเลี้ยงสัตว์ และการเพาะปลูกพืชสมุนไพร นอกจากนี้ เมืองนี้ยังมีความเชื่อมโยงกับการค้าชายแดน ซึ่งมีการขนส่งสินค้าระหว่างพม่าและประเทศไทย ทำให้เมืองสาดเป็นจุดผ่านที่สำคัญในการเคลื่อนย้ายสินค้าและผู้คน

## ภูมิอากาศ

## อ้างอิง

หมวดหมู่:เมืองในรัฐฉาน
หมวดหมู่:อาณาจักรล้านนา
แวดร์เฟิลนีร์และอินทรี

ในปกรณัมปรัมปรานอร์ส **แวดร์เฟิลนีร์** () เป็นเหยี่ยวตนหนึ่งซึ่งนั่งอยู่ที่กึ่งกลางระหว่างดวงตาสองข้างของอินทรีนิรนาม อินทรีตนนี้จะเกาะอยู่บนกิ่งก้านของต้นพิภพอึกก์ดราซิลล์ อินทรีนิรนามตนนี้มีความสามารถในการเห็นสิ่งต่างๆมากมาย และเป็นสัญลักษณ์ของปัญญาและการมองการณ์ไกล นอกจากนี้ยังมีสัตว์อีกชนิดหนึ่งเป็นกระรอกที่ชื่อว่าราตาตอสเกอร์ (*Ratatoskr*) ซึ่งวิ่งขึ้นลงต้นพิภพตลอดเวลาเพื่อเป็นตัวกลางสื่อสารกับมังกรนีดฮ็อกเกอร์ที่อาศัยอยู่ที่รากของต้นพิภพ

เหตุใดจึงมีเหยี่ยวนั่งอยู่ระหว่างตาของอินทรี ปัจจุบันก็ยังหาคำตอบไม่ได้

Ved
ไดกิ โคบายาชิ

**ไดกิ โคบายาชิ** (, เกิด 23 กันยายน 1991) เป็นนักพากย์และนักร้องชายชาวญี่ปุ่น เกิดที่เมืองโทโยนากะ จังหวัดโอซากะ ปัจจุบันอยู่สังกัด 81 Produce

## อ้างอิง

หมวดหมู่:นักพากย์ชายชาวญี่ปุ่น
หมวดหมู่:บุคคลจากโทโยนากะ
หมวดหมู่:บทความที่มีข้อความภาษาญี่ปุ่น
มุตสึกิ อิวานากะ

**มุตสึกิ อิวานากะ** (, เกิด 7 มกราคม 1994) เป็นนักพากย์ญี่ปุ่น เกิดที่ เมืองคิตะคิวชู จังหวัดฟุกุโอกะ สังกัดเมาซูโปรโมชัน

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2537
หมวดหมู่:บุคคลจากคิตะกีวชู
หมวดหมู่:นักพากย์ชายชาวญี่ปุ่น
มาซาชิ สึงาวาระ

**มาซาชิ สึงาวาระ** (菅原 正志すがわら まさし, เกิด 14 กรกฎาคม 1962) เป็นนักพากย์ และ ผู้บรรยาย ชาวญี่ปุ่น เกิดที่จังหวัดคานางาวะ  สังกัดสำนักงานโอซาวะ

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2505
หมวดหมู่:บุคคลจากจังหวัดคานางาวะ
หมวดหมู่:นักตกปลา
หมวดหมู่:นักพากย์ชายชาวญี่ปุ่น
เมืองปั่น

**เมืองปั่น** (မိုင်းပန်) เอกสารไทยส่วนใหญ่เรียก **เมืองพาน** ตั้งอยู่ในจังหวัดล้างเค้อ รัฐฉาน ประเทศพม่า มีพรมแดนติดกับจังหวัดแม่ฮ่องสอนของไทย การตั้งถิ่นฐานในเมืองพานมีต้นกำเนิดมาตั้งแต่สมัยโบราณ ชุมชนแรกที่อาศัยอยู่ในพื้นที่นี้คือชนเผ่าชาวไทใหญ่ ในสมัยก่อน เมืองพานเป็นส่วนหนึ่งของอาณาจักรที่มีความสำคัญในทางการค้า เนื่องจากตั้งอยู่ในจุดที่สามารถเชื่อมต่อกับอาณาจักรเพื่อนบ้าน เช่น จีน ล้านนา ล้านช้าง

## ประวัติศาสตร์
เมืองพานถูกตั้งขึ้นในรัชสมัยพระเจ้าอลองพญา ที่ตั้งเดิมอยู่ราวสามกิโลเมตรทางใต้ของเมืองพานในปัจจุบัน ในช่วงนี้ไม่แทบไม่ปรากฎข้อมูลของเมืองพาน จึงสันนิฐานว่าเป็นเพียงชุมชนขนาดเล็กมากและไม่มีความสำคัญ ต่อมาในระหว่างพ.ศ. 2310-2317 เมืองพานในสมัยขุนทุอูสามารถตีเมืองใกล้เคียงมาเป็นเมืองขึ้นทั้งหมดสี่แห่งตามลำดับ ได้แก่ เมืองโต๋น, เมืองหาง, เมืองจวด และเมืองทา ประชากรของเมืองพานจึงเพิ่มขึ้นเป็นมีประชากรสามพันครัวเรือน ขุนทุอูจึงสร้างเมืองขึ้นใหม่ทางเหนือใกล้กับเมืองพานเดิม

พ.ศ. 2321 หลังจากที่เจ้ากาวิละแห่งนครลำปาง สามารถขับไล่พม่าออกจากล้านนาแล้ว ก็มอบหมายให้เจ้าคำฟั่น ผู้อนุชา ยกทัพไปตีเมืองพาน ได้ตัวเจ้าฟ้าหน่อคำและกวาดต้อนผู้คนลงมาเชียงใหม่ หลังจากนั้นเชียงใหม่ก็ไม่สนใจเมืองปั่นอีกต่อไป

พ.ศ. 2428 การที่พม่าเสียเอกราชต่ออังกฤษ ส่งผลให้ทหารพม่าถอนกำลังออกจากพื้นที่รัฐฉานในปัจจุบัน ด้วยเหตุนี้ หัวเมืองในลุ่มน้ำสาละวินจึงประลองกำลังชิงความเป็นใหญ่กลายเป็นกลียุคไปทั่ว ชุมชนหลายแห่งถูกเผาทำลาย เมืองหมอกใหม่ยกทัพมาล้อมเมืองปั่น แต่เจ้าฟ้าเมืองหมอกใหม่ต้องกระสุนปืนสิ้นชีพจึงเลิกทัพกลับ

พ.ศ. 2430 อังกฤษจัดราชการในลุ่มน้ำอิรวดีเรียบร้อยแล้ว จึงเริ่มออกปราบปรามความไม่สงบในหัวเมืองเงี้ยว กะเหรี่ยง และตามด้วยไทใหญ่ จนกระทั่งปี 2431 เมื่ออังกฤษแผ่อำนาจมาถึงหัวเมืองไทใหญ่ส่วนใกล้ล้านนา สยามอ้างว่าหัวเมืองเหล่านี้ขึ้นต่อเชียงใหม่ แต่อังกฤษไม่ปักใจเชื่อ อาณานิคมอินเดียจึงเสนอให้ตั้งคณะกรรมการร่วมสองฝ่ายเพื่อไต่สวนด้วยกัน ในตอนแรกสยามก็ดูตอบสนอง แต่พอถึงเวลาจริงก็ไม่ยอมส่งผู้ใดเข้าร่วม อังกฤษจึงดำเนินการไต่สวนด้วยตนเอง ท้ายที่สุด อังกฤษก็เข้าปกครองดินแดนส่วนนี้ในพ.ศ. 2435

ในช่วงสงครามโลกครั้งที่สอง จักรวรรดิญี่ปุ่นประกาศมอบ 12 เมืองในรัฐฉานให้แก่ประเทศไทย ซึ่งรวมเมืองพานอยู่ด้วย รัฐบาลไทยจึงผนวกดินแดนดังกล่าวเป็นส่วนหนึ่งของประเทศไทยในปี พ.ศ. 2486 และจัดตั้งเป็น **อำเภอเมืองพาน** ต่อมาหลังญี่ปุ่นแพ้สงคราม ไทยจำต้องคืนเมืองพานให้แก่สหราชอาณาจักรในปี พ.ศ. 2488

## อ้างอิง

หมวดหมู่:เมืองในรัฐฉาน
หมวดหมู่:อาณาจักรล้านนา
หมวดหมู่:ความสัมพันธ์ไทย–พม่า
ฟังก์ชันภาวะน่าจะเป็น

**ฟังก์ชันภาวะน่าจะเป็น** หรือ **ฟังก์ชันค่าควรจะเป็น** (likelihood function) ในทางสถิติศาสตร์ คือฟังก์ชันของตัวแปรที่แสดงถึงความสมเหตุสมผลในการอนุมานว่าเงื่อนไขเบื้องต้นนั้นเป็น "ควรจะเป็นเช่นนั้น" โดยขึ้นอยู่กับผลลัพธ์ที่สังเกตได้เมื่อผลลัพธ์ปรากฏขึ้นตามเงื่อนไขเบื้องต้นบางประการ

บ่อยครั้งฟังก์ชันภาวะน่าจะเป็นถูกเขียนในรูปของลอการิทึม เรียกว่าเป็น **ฟังก์ชันล็อกภาวะน่าจะเป็น** (loglikelihood function)

## ภาพรวม
หากแน่ใจว่า *B = b* ความน่าจะเป็น (ความน่าจะเป็นมีเงื่อนไข) ที่ *A* จะเกิดขึ้น จะได้เป็น

: P(A \mid B=b)

ในกรณีนี้ ในทางกลับกัน ตามข้อเท็จจริงที่ว่า *A* ได้รับการยืนยันโดยการสังเกต ความน่าจะเป็นแบบมีเงื่อนไขข้างต้นเรียกว่า **ฟังก์ชันภาวะน่าจะเป็น** ซึ่งเป็นฟังก์ชันของตัวแปร *b* โดยทั่วไปแล้วชั้นสมมูลที่ประกอบขึ้นจากฟังก์ชันที่แปรตามค่านั้น

: L(b \mid A) = \alpha P(A \mid B=b)

ก็เรียกว่าฟังก์ชันภาวะน่าจะเป็นด้วยเช่นกัน (โดยที่ \alpha ในที่นี้คือค่าคงที่สัดส่วนบวกใด ๆ)

ที่สำคัญไม่ใช่ที่ค่าตัวเลข L(b | A) เอง แต่เป็นอัตราส่วนภาวะน่าจะเป็นที่ไม่รวมถึงค่าคงที่สัดส่วน นั่นคือ L(b_2 \mid A) / L(b_1 \mid A) ถ้า L(b_2 \mid A) / L(b_1 \mid A) > 1 แล้ว นั่นหมายความว่า b_2 มีความเป็นไปได้มากกว่า b_1

ถ้ารู้ค่า B แล้วต้องการหาค่า A สามารถใช้ค่าความน่าจะเป็นแบบมีเงื่อนไข P(A \mid B) ได้ ในทางกลับกันถ้ารู้ค่า A แล้วต้องการหาค่า B ความน่าจะเป็นแบบมีเงื่อนไข P(B \mid A) (ความน่าจะเป็นภายหลัง) จะหาได้จากฟังก์ชันภาวะน่าจะเป็น P(A \mid B) หรือ P(A \mid B) / P(A) โดยใช้ทฤษฎีบทของเบส์ ดังนี้:

: P(B \mid A) = \frac{P(A \mid B) ~ P(B)}{P(A)}

อย่างไรก็ตาม ฟังก์ชันภาวะน่าจะเป็นเป็นแนวคิดที่แตกต่างไปจากฟังก์ชันความหนาแน่นความน่าจะเป็น 

## อ้างอิง

หมวดหมู่:การอนุมานเชิงสถิติ
หมวดหมู่:สถิติแบบเบส์
อองซิม

**อองซิม** (เสียชีวิตมิถุนายนหรือกรกฎาคม ค.ศ. 266) มีชื่อในภาษาจีนกลางว่า **หวาง เฉิ่น** () ชื่อรอง **ฉู่เต้า** () เป็นนักประวัติศาสตร์ ขุนพล และขุนนางของรัฐวุยก๊กในยุคสามก๊กของจีน หลังการปกครองของวุยก๊กสิ้นสุดลงในเดือนกุมภาพันธ์ ค.ศ. 266 อองซิมรับราชการต่อไปในราชสำนักของราชวงศ์จิ้น อองซิมเขียนตำรา 5 เล่มที่รู้จักในชื่อ *รวมผลงานของหวาง ฉู่เต้า* (王處道集 *หวางฉู่เต้าจี๋*) หรือ *รวมผลงานของอองซิม* (王沈集 *หวางเฉินจี๋*) ซึ่งสูญหายไปแล้วในช่วงเวลาหนึ่งของประวัติศาสตร์ อองซิมยังเขียน*เฉฺวียนจฺวิ้นเหวิน* (全晉文) 14 บทอีกด้วย

## ประวัติ
อองซิมเป็นชาวอำเภอจิ้นหยาง (晉陽縣 *จิ้นหยางเซี่ยน*) เมืองไท่หยวน (太原郡 *ไท่-ยฺเหวียนจฺวิ้น*) ซึ่งตั้งอยู่ทางตะวันตกเฉียงใต้ของเมืองไท่หยวน มณฑลชานซีในปัจจุบัน บิดาของอองซิมคือหวาง จี (王機) ซึ่งเสียชีวิตตั้งแต่อองซิมอยู่ในวัยเยาว์ อองซิมจึงได้รับการเลี้ยงดูโดยผู้เป็นลุงคืออองซองซึ่งภายหลังดำรงตำแหน่งเป็นเสนาบดีโยธาธิการ (司空 *ซือคง*) ในราชสำนักวุยก๊ก อองซองมีชื่อเสียงจากความสามารถทางวรรณกรรมและได้เข้ารับราชการกับผู้สำเร็จราชการแทนพระองค์โจซองในตำแหน่งเลขานุการ ต่อมาได้เลื่อนตำแหน่งเป็นเจ้าพนักงานมหาดเล็ก (侍郎 *ชื่อหลาง*)

ในปี ค.ศ. 249 ภายหลังจากโจซองถูกสุมาอี้ที่เป็นผู้สำเร็จราชการร่วมปลดจากอำนาจ ในตอนแรกอองซิมก็สูญเสียตำแหน่งของตนแต่ภายหลังก็ได้กลับเข้ารับราชการพลเรือนในตำแหน่งขุนนางมหาดเล็ก (侍中 *ชื่อจง*) อองซิมได้ร่วมงานกับสฺวิน อี่ (荀顗) และรฺเหวี่ยน จี๋ (阮籍) ในการเขียนตำราประวัติศาสตร์ 44 เล่ม *เว่ยชู* (魏書) โจมอจักรพรรดิวุยก๊กทรงโปรดการอ่านตำรา พระองค์เรียกอองซิมว่าเป็น "อาจารย์วรรณกรรม" (文籍先生 *เหวินจี๋เซียนเชิง*)

ในปี ค.ศ. 260 โจมอทรงวางแผนจะก่อรัฐประหารเพื่อชิงอำนาจคืนจากผู้สำเร็จราชการแทนพระองค์สุมาเจียว พระองค์ทรงเรียกอองซิม อองเหงียบ และอองเก๋งมาเข้าเฝ้าในที่รโหฐานและทรงปรึกษาในเรื่องแผนการกับทั้งสาม แต่อองซิมและอองเหงียบกลับไปรายงานเรื่องแผนการนี้กับสุมาเจียว ในที่สุดโจมอก็ถูกปลงพระชนม์โดยนายทหารของสุมาเจียว หลังโจมอสวรรคต สุมาเจียวตั้งให้อองซิมมีบรรดาศักดิ์เป็น "เฮาแห่งอันเป๋ง" (安平侯 *อานผิงโหว*) มีศักดินา 2,000 ครัวเรือน

ในปี ค.ศ. 266 ภายหลังจากสุมาเอี๋ยนบุตรชายของสุมาเจียวโค่นล้มรัฐวุยก๊กและก่อตั้งราชวงศ์จิ้น อองซิมรับราชการต่อไปในราชสำนักของราชวงศ์จิ้นและดำรงตำแหน่งเป็นราชเลขาธิการ (尚書 *ช่างชู*) และนายทหารม้ามหาดเล็ก (散騎常侍 *ซานฉีฉางชื่อ*) อองซิมเสียชีวิตหลังจากนั้นในปีเดียวกันและได้รับการแต่งตั้งย้อนหลังให้มีฐานันดรศักดิ์ระดับจฺวิ้นกง (郡公)

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ฝาน เสฺวียนหลิง (648). *[[จิ้นชู]]*.

หมวดหมู่:ขุนพลของวุยก๊ก
หมวดหมู่:นักประวัติศาสตร์ของวุยก๊ก
หมวดหมู่:ขุนนางของวุยก๊ก
หมวดหมู่:ขุนพลในยุคราชวงศ์จิ้น
หมวดหมู่:นักประวัติศาสตร์ในยุคราชวงศ์จิ้น
หมวดหมู่:ข้าราชการในยุคราชวงศ์จิ้น
อองเหงียบ

**อองเหงียบ** ( ค.ศ. 260–271) มีชื่อในภาษาจีนกลางว่า **หวาง เย่** () เป็นขุนนางของรัฐวุยก๊กในยุคสามก๊กของจีน อองเหงียบรับราชการต่อไปกับราชวงศ์จิ้นหลังสิ้นสุดยุคสามก๊ก

## ประวัติ
อองเหงียบเป็นชาวเมืองบุหลิง (武陵郡 *อู่หลิงจฺวิ้น*) ซึ่งอยู่บริเวณนครฉางเต๋อ มณฑลหูหนานในปัจจุบัน อองเหงียบเริ่มรับราชการเป็นข้าราชการในรัฐวุยก๊กในยุคสามก๊กและมีตำแหน่งเป็นนายทหารม้ามหาดเล็ก (散騎常侍 *ซานฉีฉางชื่อ*) 

ในปี ค.ศ. 260 โจมอจักรพรรดิวุยก๊กทรงเรียกอองซิม อองเก๋ง และอองเหงียบมาเข้าเฝ้าเพื่อร่วมกันวางแผนโค่นล้มผู้สำเร็จราชการแทนพระองค์สุมาเจียวออกจากอำนาจ แต่อองซิมและอองเหงียบปฏิเสธที่จะเข้าร่วมแผนการและกลับไปรายงานเรื่องนี้ให้สุมาเจียว โจมอก่อรัฐประหารต่อสุมาเจียวไม่สำเร็จและสุดท้ายถูกปลงพระชนม์

อองเหงียบรับราชการต่อไปกับราชวงศ์จิ้นซึ่งขึ้นมาแทนที่รัฐวุยก๊กหลังสุมาเอี๋ยนบุตรชายของสุมาเจียวปลดโจฮวนจักรพรรดิลำดับสุดท้ายของวุยก๊กลงจากราชบัลลังก์ ในช่วงต้นของรัชสมัยของสุมาเอี๋ยน อองเหงียบได้เลื่อนขึ้นเป็นผู้พิทักษ์ทัพกลาง (中護軍 *จงฮู่จฺวิน*)

ในปี ค.ศ. 271 สุมาเอี๋ยนทรงแต่งตั้งอองเหงียบและซือหม่า กุย (司馬珪) ให้เป็นรองราชเลขาธิการฝ่ายซ้ายและฝ่ายขวาตามลำดับ

## ดูเพิ่ม
* รายชื่อบุคคลในยุคสามก๊ก

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายจดหมายเหตุสามก๊ก]]* (*ซานกั๋วจื้อจู้*).
* ฝาน เสฺวียนหลิง (648). *[[จิ้นชู]]*.

หมวดหมู่:ขุนนางของวุยก๊ก
หมวดหมู่:ข้าราชการในยุคราชวงศ์จิ้น
เซงเจ

**เซงเจ** (เสียชีวิต ค.ศ. 260) มีชื่อในภาษาจีนกลางว่า **เฉิง จี้** () เป็นขุนพลของรัฐวุยก๊กในยุคสามก๊กของจีน เป็นน้องชายของเซงจุย (成倅 *เฉิง ชุ่ย*) และเป็นขุนพลใต้บังคับบัญชาของสุมาเจียวผู้สำเร็จราชการแทนพระองค์ของรัฐวุยก๊ก เซงเจเป็นผู้ปลงพระชนม์โจมอจักรพรรดิแห่งวุยก๊กตามคำสั่งของสุมาเจียว 

## ประวัติ

ในปี ค.ศ. 260 เซงเจมีตำแหน่งเป็นข้าราชบริพารของรัชทายาท (太子舍人 *ไท่จื่อเฉ่อเหริน*) เวลานั้นจักรพรรดิโจมอทรงไม่พอพระทัยสุมาเจียวที่ผูกขาดอำนาจ พระองค์จึงทรงเรียกอองซิม อองเก๋ง และอองเหงียบมาเข้าเฝ้าเพื่อปรึกษาแผนการโค่นอำนาจของสุมาเจียว อองเก๋งทูลแนะนำโจมอให้อดทนไว้ก่อน แต่โจมอไม่ทรงฟัง พระองค์นำทหารราชองครักษ์และเหล่าข้าราชบริพารออกไปเพื่อจะสังหารสุมาเจียว อองซิมและอองเหงียบเห็นว่าสถานการณ์ไม่สู้ดีจึงไปรายงานเรื่องนี้ให้สุมาเจียวทราบ สุมาเตี้ยมน้องชายของสุมาเจียวเผชิญหน้ากับโจมอที่ประตูรถม้าด้านตะวันออก สุมาเตี้ยมถูกโจมอบริภาษจึงไม่กล้าเข้าโจมตีพระองค์และล่าถอยไป โจมอทรงเคลื่อนกำลังต่อไปและพบกับกำลังทหารของกาอุ้นที่หอสังเกตการณ์ด้านใต้ ทั้งสองฝ่ายเข้าปะทะกัน ตัวโจมอถือพระแสงกระบี่ไว้แต่ไม่มีใครกล้าไปสู้กับพระองค์ เซงเจถามกาอุ้นว่าควรทำอย่างไร กาอุ้นตอบว่า "ท่านสุมาเลี้ยงดูพวกท่านช้านานก็เพื่อวันนี้ ไม่ควรมาถามข้าว่าควรทำอย่างไร" เซงเจจึงปลงพระชนม์โจมอ ต่อมาสุมาสุมาเจียวมีคำสั่งให้ประหารชีวิตเซงเจและครอบครัวสามชั่วโคตรในข้อหาปลงพระชนม์จักรพรรดิ เซงเจและพี่น้องไม่ยอมรับข้อหา จึงเปลือยกายปีนขึ้นหลังคาและร้องด่าสุมาเจียว แล้วถูกทหารที่อยู่ด้านล่างยิงด้วยเกาทัณฑ์จนเสียชีวิต

## ในนิยาย''สามก๊ก''
ในนวนิยายอิงประวัติศาสตร์ในศตวรรษที่ 14 เรื่อง*[[สามก๊ก]]* (ซานกั๋วเหยี่ยนอี้) ระบุว่าเซงเจเป็นพี่ชาย เซงจุยเป็นน้องชาย

## ดูเพิ่ม
* รายชื่อบุคคลในยุคสามก๊ก

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายจดหมายเหตุสามก๊ก]]* (*ซานกั๋วจื้อจู้*).
* ฝาน เสฺวียนหลิง (648). *[[จิ้นชู]]*.
* ซือหม่า กวาง (1084). *[[จือจื้อทงเจี้ยน]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*), ตอนที่ 114.

หมวดหมู่:ขุนพลของวุยก๊ก
หมวดหมู่:บุคคลในวุยก๊กที่ถูกประหารชีวิต
หมวดหมู่:บุคคลที่ถูกประหารชีวิตโดยวุยก๊ก
หมวดหมู่:การปลงพระชนม์พระมหากษัตริย์ในประเทศจีน
แกรนด์โคเรียนวอเตอร์เวย์

**แกรนด์โคเรียนวอเตอร์เวย์** () หรือชื่อทางการคือ แพนโคเรียแกรนด์วอเตอร์เวย์ เป็นโครงการที่เสนอให้ขุดคลองยาว  เชื่อมระหว่างกรุงโซลและเมืองปูซาน ซึ่งเป็นสองเมืองที่ใหญ่ที่สุดของประเทศเกาหลีใต้ คลองจะไหลทแยงมุมข้ามประเทศเชื่อมระหว่างแม่น้ำฮัน (한강) ซึ่งไหลผ่านกรุงโซลไปสู่ทะเลเหลืองไปจนถึงแม่น้ำนักดง (낙동강) ซึ่งไหลผ่านปูซานไปสู่ช่องแคบเกาหลี คลองที่เสนอนี้จะผ่านภูมิประเทศอย่างภูเขาที่ผ่านค่อนข้างยากลำบาก

แพนโคเรียแกรนด์วอเตอร์เวย์เป็นโครงการที่เสนอโดยอี มย็อง-บัก ประธานาธิบดีคนที่ 10 ของเกาหลีใต้ ซึ่งพบกับการโต้แย้งและการไม่เห็นด้วยอย่างมาก และในเวลาต่อมาโครงการนี้ก็ถูกยกเลิกไปในที่สุด

## อ้างอิง

หมวดหมู่:คลองในประเทศเกาหลีใต้
หมวดหมู่:คลองที่มีการเสนอให้สร้าง
หมวดหมู่:การขนส่งทางน้ำในประเทศเกาหลีใต้